1. Opišite daljinski upravljač za TV

Daljinski upravljač je uređaj koji se pri kupovini televizora dobija zajedno sa njim, služi za zadavanje instrukcija televizoru koje želimo da obavimo. U zavisnosti od modela može da ima različite funkcije. Daljinski je najčešće pravougaonog oblika, debljina zavisi od modela i nekad dolazi sa zaobljenim ivicama. Napravljen je od čvrste plastike, najčešće crne boje. Na jednoj strani (koju ćemo nazvati vrh) se nalazi senzor koji bežičnim signalom šalje instrukcije televizoru, na dnu se nalazi prostor u koji treba da se stave baterije da bi daljinski mogao da se napaja i radi. Od vrha ka dnu daljinskog su raspoređeni dugmići koji televizoru šalju različite naredbe. Raspored dugmića može da varira, najčešće je dugme za paljenje i gašenje televizora na samom vrhu, ispod njega su poređani dugmići sa brojevima od 1 do 9 u redovima od po 3, ispod njih se nalazi broj 0, sa leve i desne strane su dugmići za različite komande zavisno od modela. Daljinski ima dugmiće za pojačavanje i snižavanje tona, menjanje kanala za jedan više (+) i jedan manje (-) od trenutnog, i mute za gašenje tona na televizoru. Takođe postoje dugmići za podešavanje slike na televizoru poput boje, kontrasta, rezolucije, frekvencije.. Noviji modeli televizora imaju daljinske upravljače koji imaju i dugmiće za povezivanje sa internetom, ulazak u neke od aplikacija poput Amazona i Netfliksa, povezivanje sa kompjuterom ili mobilnim telefonom, dugme za glasovne komande.

1. Kako biste testirali daljinski upravljač

Testirala bih da li radi funkcija paljenja/gašenja televizora, zatim da li svaki od tastera obavljaju funkciju za koju su namenjeni (da li će dugme + za zvuk da pojačava ton na televizoru ili će npr da promeni kanal). Nakon što bih testirala svako dugme na daljinskom ponaosob proverila bih šta se dešava kad pritisnem dva, a šta kad pritisnem više dugmića u isto vreme. Zatim bih testirala koji je domet daljinskog upravljača tako što bih se pri svakoj probi udaljavala od televizora, da bih na kraju proverila da li signal radi kroz zid i da li mogu da ga koristim iz druge sobe. Takođe bih proverila da li daljinski radi samo na mom televizoru ili može i na nekom drugom. Ako radi na drugom televizoru da li je on od istog proizvođača kao i moj, ili možda radi i na drugim proizvođačima.